Aadumäe raudteepeatus

Aadumäe ehk Adomäe oli raudteepeatus (pooljaam) praeguses Lääne-Viru maakonnas endisel Sonda–Mustvee raudteel 35 km (36,20 kmEesti kitsarööpmelised raudteed) kaugusel Sondast Aadumäe soost kohe idas, Peressaare küla läänepiiril, varasema Aadumäe küla juures. 

Aadumäe oli metsaveo sõlmjaam. 200 m kauguselt hargnes 4,5 km pikkune metsaveo harutee. 

Jaamahoone oli palkidest ning oli mõeldud metsaveo korraldamiseks. 

Jaamas oli kaks jaamateed ning ummiktee metsamaterjali laadimiseks.

1940. oli Adomäe Tudulinna vallas Virumaal ja raudteepolitsei Narva jaoskonna Mustvee rajoonis.

Peatus kaotati 1972, kui Sonda–Avinurme raudteelõik suleti.  

Viited

Kategooria:Eesti raudteejaamad
Kategooria:Vinni vald
Kategooria:Eesti kitsarööpmeline raudtee